title: Arachnida
text: Os aracnidos (Arachnida, d'o griego -αράχνη -aráchne, "araina" y -ιδες -ides, "perteneixient a un grupo") son una clase de artropodos queliceratos d'a quala han estau descritas mas de 102.000 especies. Incluye formas tan conoixitas como as arainas, as caparras, os acaros y os arraclans.
  
  Biolochía y ecolochía 
  Os arácnidos son oviparos (se reproducen por meyo de uegos) pero qualques especies naixen dreitament d'a mai (ovoviviparos). O comportamiento de cortecho ye a ormino muit elaborau, y en muitos casos s'observa cudiau parental, un feito raro difuera d'os vertebraus.
  Son mas abundants y variaus en climas calidos, pero son presents en totz os climas no polars, y entre as arainas y os Pseudoscorpionida se troban beluns d'os pocos animals capables de vivir en as cumbres mas altas d'a Tierra.
  
  Orichen y diversidat 
  Existen mas de 102.000 especies de aracnidos, y son o segundo grupo mas numeroso d'o reino animal, dimpués d'os insectos, y quasi duplica en especies a os vertebraus. Os actuals se clasifican en 11 ordens, d'os quals os mas nutrius en especies son as arainas, os acaros y os opilions. Existen amás grupos que solament se conoixen como fósils. Una clasificación moderna contiene os siguients grupos (encara que a categoría taxonomica asignada aquí puet estar discutida):
  
   Orden Trigonotarbida † - Trigonotarbidos, extinctos; contiene no solament os aracnidos mas antigos (dende o Siluriano superior) sino os artropodos terrestres de mayor antiguidat.
   U. Amblypygi - Amblipichios u tendarapos, con o primer par de patas transformau en un par d'«ixordiacas» sensorials.
   U. Araneae - Arainas.
   Mesothelae - Arainas muit raras y «primitivas», con abdomen segmentado y fileras a metat de l'abdomen.
   Opisthothelae - Arainas con abdomen sin segmentar y as fileras en posición posterior.
   Araneomorphae - As arainas corrients.
   Mygalomorphae - As grans arainas tropicals, como as ditas tarantulas en Sudamerica.
   U. Phalangiotarbi † - Falanchiotarbidos, extinctos.
   U. Opiliones. 
   U. Palpigradi - Palpigraus.
   U. Pseudoscorpionida.
   U. Ricinulei - Ricinuleidos.
   U. Schizomida - Esquizomidos.
   U. Scorpiones - Arraclans.
   U. Solifugae - Solifugos.
   U. Haptopoda † - Haptopodos, extintos.
   U. Uropygi .
   U. Acari - Acaros en sentiu amplo.
   Acariformes.
   Sarcoptiformes.
   Trombidiformes.
   Opilioacariformes.
   Parasitiformes.
  
  Referencias 
  
  Arachnida